ມີຄົນງານແທ່ງຂຸດເຈາະນ້ຳມັນເສຍຊີວິດຢ່າງໜ້ອຍ 3 ຄົນ ແລະ ອີກ 10 ໄດ້ຮັບບາດເຈັບ ພາຍຫຼັງເກີດລະເບີດໃນວັນພຸດ(11ກຸມພາ) ທີ່ແທ່ງຂຸດເຈາະນ້ຳມັນແລະກາສທຳມະຊາດແຫ່ງໜຶ່ງນອກຊາຍຝັ່ງເບຣຊິນ
ສຳນັກຂ່າງຕ່າງປະເທດລາຍງານຈາກກຸງ ບຣາຊີລຽຍ(Brasília) ປະເທດເບຣຊິນ ເມື່ອວັນທີ 11 ກຸມພາ ວ່າ ບໍລິສັດ ເປໂຕຣບຣາສ ລັດວິສາຫະກິດດ້ານພະລັງງານອັນດັບ 1 ຂອງເບຣຊິນ ລາຍງານການເກີດເຫດລະເບີດທີ່ແທ່ງຂຸດເຈາະນ້ຳມັນ ຊິດາຈິ ຈິ ເຊົາ ມາເຕວສ໌ ທີ່ເປໂຕຣບຣາສເຊົ່າຊື້ຈາກບໍລິສັດ ບີດັບເບິນຢູ ອອຟຊໍ (BW Offshore) ຂອງນອກແວ(Norway) ຕັ້ງຢູ່ຫ່າງຈາກຊາຍຝັ່ງຂອງລັດ ອິສປິຣິຕູ ຊານຕູ(Espírito Santo) ເຊິງຕັ້ງຢູ່ທາງຕາເວັນອອກຂອງປະເທດປະມານ 120 ກິໂລແມັດ
ແຮງລະເບີດທີ່ຄາດວ່າເປັນຜົນຈາກການຮົ່ວໄຫຼຂອງກາສທຳມະຊາດລະຫວ່າງຂະບວນການຂຸດເຈາະ ເຮັດໃຫ້ມີຜູ້ເສຍຊີວິດຢ່າງໜ້ອຍ 3 ຄົນ ແລະບາດເຈັບອີກ 10 ຄົນ ຢ່າງໃດກໍຕາມ ມີລາຍງານຜູ້ສູນຫາຍອີກ 6 ຄົນ ໂດຍຂະນະເກີດເຫດມີເຈົ້າໜ້າທີ່ປະຈຳການຢູ່ເທິງແທ່ງຂຸດເຈາະທັງໝົດ 74 ຄົນ ຂະນະທີ່ສຳນັກງານປິໂຕຣລຽມແຫ່ງຊາດ ຢືນຢັນບໍ່ພົບການຮົ່ວໄຫຼຂອງຄາບນ້ຳມັນລົງສູ່ທະເລ.
ລາຍງານຂ່າວລະບຸວ່າ ແທ່ງຂຸດເຈາະດັ່ງກ່າວຖືກໃຊ້ເພື່ອຮອງຮັບຂະບວນການຜະລິດກາສທຳມະຊາດເຖິງມື້ລະ 88.3 million cubic feet (2.5 ລ້ານແມັດກ້ອນ) ຮວມທັງນ້ຳນ້ຳມັນອີກມື້ລະ 2,200 ຖັງ(barrel)
ຢ່າງໃດກໍດີ ໜ່ວຍງານກຳກັບຕຳຫຼວດກວດສອບຄວາມປອດໄພດ້ານພະລັງງານຂອງທາງການເບຣຊິນອອກຄຳຖະແຫຼງຢືນຢັນວ່າ ຈົນເຖິງຂະນະນີ້ຍັງຄົງບໍ່ພົບການຮົ່ວໄຫຼຂອງນ້ຳມັນ ລົງສູ່ມະຫາສະໝຸດ ອັດລັງຕິກ (Atlantic Ocean) ແຕ່ຢ່າງໃດ
ກ່ອນໜ້ານີ ເປໂຕຣບຣາສ ລັດວິສາຫະກິດຍັກໃຫຍ່ດ້ານພະລັງງານແຫ່ງເບຣຊິນ ເຊິ່ງກໍ່ຕັ້ງກິດຈະການມາຕັ້ງແຕ່ປີ ຄ.ສ.1953 ແລະ ໄດ້ຊື່ວ່າເປັນອົງກອນທຸລະກິດຂະໜາດໃຫຍ່ທີ່ສຸດໃນຊີກໂລກຕາເວັນຕົກ ໄດ້ອອກຄຳຖະແຫຼງຜ່ານເວັບໄຊຢືນຢັນການລາອອກຂອງນາງ ກຣາຊາ ຟອສເຕີ (Graça Foster) ປະທານເຈົ້າໜ້າທີ່ບໍລິຫານ (ຊີອີໂອ) ພ້ອມຜູ້ບໍລິຫານລະດັບສູງອີກ 5 ຄົນ ພາຍຫຼັງຕົກເປັນຂ່າວພົວພັນນຳການສໍ້ໂກງພາຍໃນອົງກອນ
ຄວາມເຄື່ອນໄຫວຫຼ້າສຸດຂອງທາງການເປໂຕຣບຣາສ ມີຂຶ້ນຫຼັງຈາກໄອຍາການເບຣຊິນປະກາດກວດສອບການທຳທຸລະກຳທາງການເງິນທີ່ຜິດປົກກະຕິ ມູນຄ່າຫຼາຍຮ້ອຍລ້ານໂດລ່າຂອງລັດວິສາຫະກິດຍັກໃຫຍ່ແຫ່ງນີ້ ແລະ ພົບຫຼັກຖານວ່າ ບັນດາຜູ້ບໍລິຫານລະດັບສູງຂອງເປໂຕຣບຣາສມີສ່ວນກ່ຽວຂ້ອງກັບການສໍ້ໂກງເງິນ ການຕິດສິນບົນ ແລະ ການນຳເງິນທຶນຂອງອົງກອນໄປໃຊ້ເປັນເງິນບໍລິຈາກທາງການເມືອງໂດຍບໍ່ຖືກຕ້ອງ ຮວມເຖິງການບໍລິຈາກເງິນໃຫ້ກັບພັກແຮງງານ ປາຈິດູ ດູສ ຕຣາບາລາດໍຣິສ (Partido dos Trabalhadores) ຂອງປະທານາທິບໍດີຍິງ ຈິວມາ ຮູສເຊຟ (Dilma Rousseff) ຜູ້ນຳເບຣຊິນຄົນປັດຈຸບັນ.